कलेक्टर एसपी ने लिया जायजा
बीकानेर | जिलाकलेक्टर पूनम एवं पुलिस अधीक्षक अमनदीप सिंह कपूर ने मंगलवार को प्रशासनिक और पुलिस अधिकारियों के साथ डॉ. करणी सिंह स्टेडियम, वेटरनरी विश्वविद्यालय, सार्दुल क्लब मैदान, लालगढ़ पैलेस और शहीद स्मारक में विभिन्न व्यवस्थाओं का जायजा लिया। कलेक्टर पूनम ने कहा कि राज्य स्तरीय गणतंत्र दिवस समारोह डॉ. करणी सिंह स्टेडियम में होगा। इसे देखते हुए मरम्मत, लाइटिंग, पार्क रख-रखाव, रंग-रोगन सहित अन्य कार्यों को जल्द किए जाए। साथ ही स्टेडियम में बैठक क्षमता, पार्किंग व्यवस्था और निकास मार्गो का निर्धारण करने के निर्देश दिए। इस दौरान अतिरिक्त जिला कलेक्टर प्रशासन हरिप्रसाद पिपरालिया, अतिरिक्त जिला कलेक्टर नगर एस.के नवल, अतिरिक्त पुलिस अधीक्षक नगर भवानी शंकर, यूआईटी सचिव अजय असवाल सहित कई अधिकारी उपस्थित थे।
bho_Deva hin_Deva